title: Marine Lavigne
text: Marine Lavigne zo ur ganerez vrezhonek eus Bro Douarnenez bet ganet e 1998. Kresket he doa e Poullann eus ur familh eus ar C'hap ha eus Karaez. En hentenn divyezhek ar skol François-Guillou e Douarnenez he doa desket brezhoneg hag eno e oa bet lakaet da ganañ evit ar wezh kentañ. E skolaj Diwan Kemper he doa desket ar c'han ha diskan gant Louise Ebrel. O studial e Roazhon emañ.
  
  Obererezh
  Skrivet he doa pozioù ar ganaouenn Betek an trec'h evit ar Redadeg 2018. Er memes bloaz, gant he strollad Ahez, stummet gant div vignonez eus ar skolaj, he doa savet asambles gant sonerien all ar strollad Eben hag embannet ur bladenn er bloaz war-lerc'h. Brudet eo ar strollad evit e ganaouennoù benelour savet diwar tonioù hengounel.
  
  E 2022 e oa bet choazet ar strollad Alvan & Ahez, bodet goude emgav Lavigne gant Alexis Morvan e Roazhon, da vezañ kannaded Frañs en Eurovision gant ar ganaouenn Fulenn.
  
  Daveoù
  
  Kanerezed brezhonek
  Ganedigezhioù 1998